**Ministru kabineta rīkojuma projekta „Par Latvijas Universitātes aģentūras „Latvijas Universitātes Matemātikas un informātikas institūts” pārveidi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par Latvijas Universitātes aģentūras „Latvijas Universitātes Matemātikas un informātikas institūts” pārveidi” (turpmāk – rīkojums) sagatavots:  1)saskaņā ar Zinātniskās darbības likuma 21.5 panta pirmo daļu, ka lēmumu par valsts dibinātas universitātes zinātniskā institūta — atvasinātas publiskas personas — dibināšanu vai likvidēšanu pieņem valsts dibinātas universitātes senāts. Senāta pieņemto lēmumu apstiprina Ministru kabinets;  2) atbilstoši Zinātniskās darbības likuma pārejas noteikumu 19.punktam, ka lēmumu par valsts dibinātas universitātes zinātniskā institūta pārveidošanu par valsts dibinātas universitātes zinātnisko institūtu — atvasinātu publisku personu — apstiprina Ministru kabinets pēc valsts dibinātas universitātes senāta ieteikuma. Pārveidotā zinātniskā institūta — atvasinātas publiskas personas — nolikumu apstiprina šā likuma [21.5 panta](http://likumi.lv/doc.php?id=107337#p21.5) pirmajā daļā noteiktajā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Universitātes aģentūra “Latvijas Universitātes Matemātikas un informātikas institūts” (turpmāk – aģentūra) ir Latvijas Universitātes padotības iestāde, kas izveidota vairāku reorganizāciju rezultātā no 1959.gada 11.oktobrī dibināta Latvijas Universitātes Skaitļošanas centra.  Pamatojoties uz **Ministru kabineta** 2006.gada 17.marta **rīkojumu Nr.182 “Par valsts bezpeļņas zinātniskā uzņēmuma bezpeļņas organizācijas "Latvijas Universitātes Matemātikas un informātikas institūts" reorganizāciju** aģentūra ir reorganizēta no Izglītības un zinātnes ministrijas pārziņā esošā valsts bezpeļņas zinātniskā uzņēmuma bezpeļņas organizācijas "Latvijas Universitātes Matemātikas un informātikas institūts" par Latvijas Universitātes aģentūru "Latvijas Universitātes Matemātikas un informātikas institūts".  Aģentūra darbojas saskaņā ar Zinātniskās darbības likumu un Publisko aģentūru likumu un ir reģistrēta Zinātnisko institūciju reģistrā 2005.gada 7.decembrī (apliecības reģistrācijas Nr.351013) ([http://www.ikvd.gov.lv/zinatnisko-instituciju registrs.html](http://www.ikvd.gov.lv/zinatnisko-instituciju%20registrs.html)).  Saskaņā ar Publisko aģentūru likuma 2.panta otro un trešo daļu, aģentūra ir atvasinātas publiskas personas, tas ir Latvijas Universitātes izveidota pastarpināta valsts pārvaldes iestāde.  Aģentūras pārveide par valsts dibinātas augstskolas zinātnisko institūtu – atvasinātu publisku personu ir nepieciešama:   1. lai nodrošinātu aģentūrai juridisko patstāvību, veicinātu tās zinātniskās darbības attīstību, atvieglotu tā pārvaldi un finanšu līdzekļu piesaisti; 2. novērstu ierobežoto konkurētspēju dažādu Eiropas Savienības, starptautisku un projektu un līgumattiecību īstenošanā, it sevišķi uzņemto saistību izpildei nepieciešamo finanšu līdzekļu piesaistē. Piemēram, Eiropas Sociālo fondu projektu noteikumi nosaka projektā iesaistīto izpildītāju daļēju priekšfinansējumu projekta izpildei, kuru aģentūra patstāvīgi nespēj nodrošināt sava statusa dēļ (pastarpināta pārvaldes iestāde); 3. lai būtu tiesības iegūt projektu īstenošanai nepieciešamo priekšfinansējumu, ņemot valsts aizdevumus, kas nav iespējams, esot aģentūras statusā, jo atbilstoši Likuma par budžetu un finanšu vadību 36. panta piektajai daļai finanšu ministrs lemj par valsts aizdevumu sniegšanu tiem zinātniskajiem institūtiem un augstskolām, kurām ir noteikts atvasinātas publiskas personas statuss. No minētās normas izriet, ka aģentūra minēto subjektu lokā neietilpst; 4. lai būtu tiesīga dibināt kapitālsabiedrības, būt par dibinātāju biedrībās un nodibinājumos, nav tiesīga galvot par saistībām un ņemt aizņēmumus.   5) tiesības uz struktūrfondu, starptautisko projektu un citu projektu līdzfinansējumu, minēto projektu realizēšanu un ar projektu īstenošanu noteikto saistību izpildi.  Latvijas Universitāte ar 2015.gada 15.jūnija vēstuli  Nr.A20-MA-6000/671 “Par LU MII reorganizāciju” (turpmāk – LU vēstule) lūdz Izglītības un zinātnes ministriju virzīt jautājumu izskatīšanai Ministru kabinetā par aģentūras juridiskā statusa pārveidi. LU vēstule ir anotācijas 1.pielikums (datne: IZManotp1\_290915\_LUvestule).  Ar Latvijas Universitātes 2013.gada 28.oktobra Senāta lēmumu Nr.18 „Par LU aģentūras – zinātniskā institūta „LU Matemātikas un informātikas institūts” statusa maiņu” (turpmāk – lēmums) ir atbalstīts Latvijas Universitātes aģentūras „Latvijas Universitātes Matemātikas un informātikas institūts”” reorganizācija par Latvijas Universitātes zinātnisko institūtu - atvasinātu publisku personu - „Latvijas Universitātes Matemātikas un informātikas institūts”. Lēmums ir anotācijas 2.pielikums (datne:IZManotp2\_290915\_LUlemums).  Rīkojuma mērķis ir pārveidot aģentūrai statusu atbilstoši Zinātniskās darbības likuma 21.5 pantam, nosakot, ka aģentūra ir Latvijas Universitātes dibināts zinātniskais institūts - atvasināta publiska persona - „Latvijas Universitātes Matemātikas un informātikas institūts” (turpmāk – institūts). Pārveidojot aģentūru, institūtam būs tiesības un kompetence:   1. galvot par saistībām un pieteikties valsts aizdevuma saņemšanai, ka arī pieteikties aizdevumu saņemšanai no kredītiestādēm Eiropas Savienības struktūrfondu, starptautisko projektu un citu projektu līdzfinansēšanai, realizēšanai un saistību izpildei,   2) piedalīties Eiropas Savienības, ka arī starptautiskajos zinātniski pētnieciskajos projektu konkursos, kuros var pieteikt zinātniskās institūcijas ar juridiskas personas statusu,  3) dibināt kapitālsabiedrības, būt par dibinātāju biedrībās un nodibinājumos,  4) ņemt dalību un veikt saimniecisko darbību kompetences centros;  5) piedalīties Latvijas projektu, valsts programmu un līgumattiecību īstenošanā.  Rīkojuma būtība ir noteikt institūtam juridisko patstāvību, tādējādi, būtiski palielinot institūta zinātniskās darbības attīstības spēju, kā arī, nodrošinot dalību dažādos Eiropas Savienības, starptautiskos un nacionālajos projektos, iegūstot dalības tiesības projektos ar komersantiem un īstenot saimniecisko darbību, vienlaikus atvieglojot institūta pārvaldi un finanšu līdzekļu piesaisti.  Pārveidojot aģentūru par Latvijas Universitātes zinātnisko institūtu - atvasinātu publisku personu, pastāv risks, ka ierobežota valsts budžeta finansējuma apstākļos, institūts nespēs pildīt saistības attiecībā uz valsts aizdevumu vai kredītiestāžu sniegtajiem aizdevumiem. Šāds risks nepastāvētu, ja institūts paliktu esošajā statusā kā Latvijas Universitātes aģentūra (pastarpināta pārvaldes iestāde), jo Latvijas Universitāte kā atvasinātā publiskā persona ir atbildīga par savas pastarpinātās pārvaldes iestādes darbību.  Ņemot vērā minēto risku, Ministru kabineta 2015. gada 30. jūnija noteikumu Nr. 363 „Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus un valsts aizdevumu izsniegšanas un apkalpošanas kārtība” 33. punkts nosaka, ka finanšu ministrs var pieņemt lēmumu par valsts aizdevuma piešķiršanas atteikumu, ja ir paaugstināts valsts aizdevuma atmaksas risks vai arī ir konstatēti citi būtiski apstākļi, kas rada šaubas par aizņēmēja spēju veikt valsts aizdevuma atmaksu. Līdz ar to, ja pastāv risks, ka institūts nespēs atdot valsts aizdevumu, izvērtējot dokumentus pastāv iespēja, ka valsts aizdevums var arī netikt piešķirts.  Ar aģentūras pārveidi saistītos izdevumus segs no aģentūras finanšu līdzekļiem.  Ar rīkojumu nosaka institūta izpildāmās funkcijas noteiktās zinātnes jomās. |
| 3. | Projekta izstrādē iesaistītās institūcijas | Izglītības un zinātnes ministrija, Latvijas Universitāte, aģentūra. |
| 4. | Cita informācija | Aģentūra netiek reorganizēta saskaņā ar Valsts pārvaldes iekārtas likuma 15.pantu, bet tiek pārveidota saskaņā ar Zinātniskās darbības likuma 21.5 panta pirmo daļu, ievērojot pārejas noteikumu 19.punktu. Šādas pārveides rezultātā beidz pastāvēt pastarpinātās pārvaldes iestāde – aģentūra. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Aģentūras un Latvijas Universitātes nodarbinātie un studējošie. |
| 2. | Tiesiskā regulējuma ietekme uz tautsaimniecības un administratīvo slogu | Rīkojuma projekta tiesiskais regulējums nerada ietekmi uz administratīvo slogu.  Aģentūrai un Latvijas Universitātes nodarbinātajiem un studējošajiem  projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav |

|  |  |  |  |  |
| --- | --- | --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | | | |
| 1. | | Nepieciešamie saistītie tiesību aktu projekti | | Vienlaikus ar rīkojuma projektu izskata Ministru kabineta rīkojuma projektu „Par Latvijas Universitātes zinātniskā institūta – atvasinātās publiskās personas „Latvijas Universitātes Matemātika un informātikas institūts” nolikuma apstiprināšanu”. |
| 2. | | Atbildīgā institūcija | | Izglītības un zinātnes ministrija |
| 3. | | Cita informācija | | Nav |
| VII. Tiesību akta projekta izpildes nodrošināšana un tās ietekme uz institūcijām | | | | |
| 1. | Projekta izpildē iesaistītās institūcijas | | Izglītības un zinātnes ministrija, Latvijas Universitāte un aģentūra. | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Aģentūra tiek pārveidota atvasinātu publisku personu, kas ir Latvijas Universitātes pārraudzībā.  Beidz pastāvēt pastarpinātā valsts pārvaldes iestāde kā aģentūra. Tiek izveidota jauna publiskas personas institūcija.  Rīkojumu projekts tiks īstenots esošu institūciju un cilvēkresursu ietvaros. | |
| 3. | Cita informācija | | Nav | |

Anotācijas III, V un VI sadaļa – rīkojums šīs jomas neskar.

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

02.11.2015. 14:15

1175

Depkovska, 67047772

anita.depkovska@izm.gov.lv